钦定古今图书集成/理学汇编/学行典/第001卷 > 书经 > 《虞书皋陶谟》
## 钦定古今图书集成/理学汇编/学行典/第001卷 > 书经 > 《虞书皋陶谟》

曰：“若稽古。”《皋陶》曰：“允迪厥德，谟明弼谐。”禹曰：“俞，如何？”
皋陶曰：“都慎厥身，修思永，惇叙九族，庶明励翼迩，可
远在兹？”禹拜昌言曰：“俞。”

〈蔡传〉皋陶言：“为君而信蹈其德，则臣之所谋者无不明，所弼者无不谐也。”慎者，言不可不致其谨也。身修则无言行之失，思永则非浅近之谋，“厚叙九族则亲亲恩笃而家齐矣；庶明励翼则群哲勉辅而国治矣。”迩近，兹此也。言近而可推之远者，在此道也。

皋陶曰：“都在知人，在安民。”禹曰：“吁，咸若时，惟帝其难
之。知人则哲，能官人；安民则惠，黎民怀之。能哲而惠，
何忧乎驩兜？何迁乎有苗？何畏乎巧言令色孔壬？”
皋陶曰：“都亦行有九德，亦言其人有德，乃言曰‘载采
采’。”禹曰：“何？”皋陶曰：“宽而。”柔而立，愿而恭，乱而敬，扰
而毅，直而温，简而廉，刚而塞，彊而义，彰厥“有常”，吉哉。

〈蔡传〉亦，总也。“亦行有九德”者，总言德之见于行者，其凡有九也。“亦言其人有德”者，总言其人之有德也。“载行，采事”也，总言其人有德，必言其行某事某事为可信验也。“禹曰：何”者，问其九德之目也。“宽而栗”者，宽弘而庄栗也。“柔而立”者，柔顺而植立也。“愿而恭”者，谨愿而恭恪也。“乱，治也。乱而敬”者，有治才而敬畏也。“扰，驯也。扰”而毅者，驯扰而果毅也。“直而温”者，径直而温和也。“简而廉”者，简易而廉隅也。“刚而塞”者，刚健而笃实也。“彊而义”者，彊勇而好义也。正言而反应者，所以明其德之不偏，皆指其成德之自然，非以彼济此之谓也。彰，著也，成德著之于身，而又始终有常，其吉士矣哉。全苏氏曰：“‘亦行有九德者，以此自修也，亦言其人有德者，以此求人也。论其人，则曰斯人也有某德；论其德，则曰是德也有某事，某事。载采’。采者，历言之也。”　象山陆氏曰：“《皋陶》论知人之道曰：‘亦行有九德’。亦言其人有德，乃言曰‘载采采。乃是’。谓必先言其人之有是德，然后乃言曰某人有某事。盖德则根乎其中，达乎其气，不可伪为。若事则”有才智之小人可伪为之。故行有九德，必言其人有德，乃言曰“‘载采采’，然后人不可得而廋也。”　唐孔氏曰：“恭在貌，敬在心。愿者迟钝，失于外仪，故言恭；治者轻物，内失于心，故称敬。”刚、彊相近，刚是性，彊是志。　西山真氏曰：“先儒以九德为人之性，盖指气禀而言。若天命之性，则浑然全体，无所偏也。”　孔氏曰：“吉，善也。”明九德之常，以择人而官之，则政之善。　陈氏《雅言》曰：君之

取人，不可徒徇其名而不究其实，徒徇其名而不究其实，几何不虚誉隆而实德病矣。论人之德，先言行而后言德者，盖由行而后可以见其德；称人之事，先言德而后言事者，盖因事而后有以验其德也　。刘氏正一曰：“常之为义大矣，曰常人，曰吉士，其揆一也。《皋陶谟》曰：‘彰厥有常吉哉’，《立政》曰‘庶常吉士’，则知吉士” 未始不有常德，而常德所以为吉士也　。叶氏曰：“观人不求其全而求其常，常而不全，不害为德，德而不常，皆矫伪耳。”

《日宣》三德，夙夜浚明，有家日严，祗敬六德，亮采有邦，
翕受敷施，九德咸事，俊乂在官。百僚师师，百工惟时。
抚于五辰，庶绩其凝。

〈蔡传〉宣，明也。三德六德者，九德之中有其三有其六也。浚，治也。亮，亦明也。“有家，大夫也。有邦，诸侯也。”浚明亮采，皆言家邦政事明治之义，气象则有大小之不同。三德而为大夫，六德而为诸侯，以德之多寡，职之大小概言之也。夫九德有其三，必日宣而充广之，而使之益以著。九德有其六，尤必日严而祗敬之，而使之益“以谨也。翕，合也。德之多寡虽不同，人君惟能合而受之，布而用之，如此则九德之人咸事其事，大而千人之俊，小而百人之乂皆在官，使以天下之才，任天下之治，唐虞之朝下无遗才而上无废事者，良以此也。”师师，相师法也。言百僚皆相师法，而百工皆及时以趋事也。百僚百工，皆谓百官，言其人之相师，则曰百僚；言其人之趋事，则曰百工。其实一也。抚，顺也。五辰，四时也。木火金水，旺于四时，而土则奇旺于四季也。《礼运》曰：“播五行于四时者是也。”凝，成也，言百工趋时而众功皆成也。〈大全〉问：“日宣三德，自九德咸事。”如此，则是天子诸侯大夫九德，各日以三宣德亦不可僭耶？若诸侯大夫皆有九德，顾不美欤？朱子曰：“九德之目，盖言取人不可求备，官人当以等耳。岂德不可僭之谓耶？”　叶氏曰：“皋陶本论知人之事，故因言官人之道。”　夏氏曰：“浚与濬通，治而深之之谓。”　马氏曰：“彰有常，乃吉。日宣，日严，所谓”有常也。　王氏曰：“日宣达三德之贤，使任有家；日严祗敬六德之贤，使任有邦。”真氏取之，皆作“君用贤”说，庶与下文“翕受敷施九德之贤”相协。　临川吴氏曰：“天子有天下者，于九德之人合而受之，敷而施之，使皆事其事，各效其能，以居其官，则百官长属所职之事悉不违时，故循四时之序而众功皆成”也。